CELEX: 
Language: sk
Date: 2011-09-27 00:00:00
Title: 2011/590/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej železničnej agentúry za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2009

27.9.2011   
            
            
               SK
            
            
               Úradný vestník Európskej únie
            
            
               L 250/191
            
         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej železničnej agentúry za rozpočtový rok 2009
   (2011/590/EÚ)
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskej železničnej agentúry za rozpočtový rok 2009,
            
         
               —
            
            
               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2009 spolu s odpoveďami agentúry (1),
            
         
               —
            
            
               so zreteľom na odporúčanie Rady z 15. februára 2011 (05892/2011 – C7-0052/2011),
            
         
               —
            
            
               so zreteľom na článok 276 Zmluvy o ES a článok 319 Zmluvy o fungovaní Európskej únie,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
            
         
               —
            
            
               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa zriaďuje Európska železničná agentúra (nariadenie o agentúre) (3), a najmä na jeho článok 39,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
            
         
               —
            
            
               so zreteľom na článok 77 rokovacieho poriadku a prílohu VI k nemu,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0125/2011),
            
         
               1.
            
            
               udeľuje výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2009;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Jerzy BUZEK
      
      
         
            Generálny tajomník
         
         Klaus WELLE
      
   
   
      (1)  Ú. v. EÚ C 338, 14.12.2010, s. 103.
   
      (2)  Ú. v. ES L 248, 16.9.2002, s. 1.
   
      (3)  Ú. v. EÚ L 164, 30.4.2004, s. 1.
   
      (4)  Ú. v. ES L 357, 31.12.2002, s. 72.
   
      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2009
      EURÓPSKY PARLAMENT,
      
                  —
               
               
                  so zreteľom na konečnú účtovnú závierku Európskej železničnej agentúry za rozpočtový rok 2009,
               
            
                  —
               
               
                  so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2009 spolu s odpoveďami agentúry (1),
               
            
                  —
               
               
                  so zreteľom na odporúčanie Rady z 15. februára 2011 (05892/2011 – C7-0052/2011),
               
            
                  —
               
               
                  so zreteľom na článok 276 Zmluvy o ES a článok 319 Zmluvy o fungovaní Európskej únie,
               
            
                  —
               
               
                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
               
            
                  —
               
               
                  so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa zriaďuje Európska železničná agentúra (nariadenie o agentúre) (3), a najmä na jeho článok 39,
               
            
                  —
               
               
                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
               
            
                  —
               
               
                  so zreteľom na článok 77 rokovacieho poriadku a prílohu VI k nemu,
               
            
                  —
               
               
                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0125/2011),
               
            
                  A.
               
               
                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;
               
            
                  B.
               
               
                  keďže 5. mája 2010 Európsky parlament udelil výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, okrem iného:
                  
                              —
                           
                           
                              skonštatoval, že Dvor audítorov zistil, že do roku 2009 bolo prenesených viac ako 4 100 000 EUR, z čoho približne 3 900 000 EUR boli administratívne a prevádzkové výdavky (čo predstavuje 57 % ročných rozpočtových prostriedkov druhej a tretej hlavy),
                           
                        
                              —
                           
                           
                              vyjadril znepokojenie nad nedostatkami v postupoch obstarávania, na ktoré poukázal audit Dvora audítorov;
                           
                        
            
                  C.
               
               
                  keďže rozpočet agentúry na rok 2009 predstavoval 21 000 000 EUR, čo je nárast o 16,6 % oproti rozpočtovému roku 2008,
               
            
                  1.
               
               
                  konštatuje, že z rozpočtu Únie na rok 2009 bolo agentúre poskytnutých 16 060 000 EUR vo viazaných a výdavkových rozpočtových prostriedkoch;
               
            
         Výkonnosť
      
      
                  2.
               
               
                  domnieva sa, že využívanie dvoch miest (Lille a Valenciennes) na vykonávanie činností spôsobuje agentúre vyššie náklady; konštatuje tiež, že na túto skutočnosť upozorňuje od roku 2006 a že Rada neprijala žiaden krok, ktorým by zmenila rozhodnutie z 13. decembra 2003 (6), v súlade s ktorým musí mať agentúra dve sídla;
               
            
                  3.
               
               
                  znova žiada agentúru, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;
               
            
         Prenesenie rozpočtových prostriedkov
      
      
                  4.
               
               
                  vyjadruje poľutovanie nad tým, že agentúra opäť nedokázala riešiť problém prenosu rozpočtových prostriedkov z jedného roka do druhého; domnieva sa, že prenos 41 % z druhej hlavy (majetok, spracovanie údajov a iné administratívne náklady) a 61 % z tretej hlavy (prevádzkové výdavky) je vážnym porušením zásady ročnej platnosti rozpočtu a poukazuje na oneskorenie realizácie činností financovaných z druhej a tretej hlavy rozpočtu agentúry; vyjadruje sklamanie z toho, že v odpovedi agentúry sa tento problém len opätovne spomína;
               
            
                  5.
               
               
                  žiada, aby bola ku každému ročnému rozpočtu pripojená správa o nevyčerpaných rozpočtových prostriedkoch prenesených z predchádzajúcich rokov, v ktorej bude vysvetlené, prečo tieto rozpočtové prostriedky neboli použité a ako a kedy sa použijú;
               
            
                  6.
               
               
                  je znepokojený tým, že Dvor audítorov opäť poukázal na rušenia a oneskorenia v postupoch verejného obstarávania, opakované oneskorenia vykonania platieb a výrazné zmeny ročného pracovného programu počas roka;
               
            
                  7.
               
               
                  konštatuje najmä, že Dvor audítorov od roku 2006 upozorňuje na vysokú úroveň prenesených prostriedkov a rušení; považuje tiež odpoveď agentúry na tieto otázky za neadekvátnu a vyzýva ju preto, aby urýchlene tento nedostatok napravila;
               
            
         Systém účtovníctva
      
      
                  8.
               
               
                  vyjadruje uznanie agentúre, na základe pripomienok Dvora audítorov, za zavedenie centralizovaného systému registrácie prijatých faktúr k 1. septembru 2010; zdôrazňuje, že toto opatrenie je nevyhnutné na zabezpečenie včasného zaregistrovania všetkých faktúr a prispieva k predchádzaniu oneskorení v spracovaní platieb;
               
            
         Nedostatky vo vedení inventárneho súpisu dlhodobého majetku
      
      
                  9.
               
               
                  vyjadruje poľutovanie nad nedostatkami vo vedení inventárneho súpisu dlhodobého majetku zistenými Dvorom audítorov, ale berie na vedomie uistenie agentúry, že v závierke za rok 2010 dôjde k náprave; domnieva sa, že neistota spojená s umiestnením dlhodobého majetku je ďalším prejavom problémov a dodatočných nákladov vyplývajúcich z používania dvoch sídiel;
               
            
         Ľudské zdroje
      
      
                  10.
               
               
                  konštatuje, že výročná správa agentúry o činnosti obsahuje len obmedzené informácie o plánovaní, prideľovaní a využití ľudských zdrojov a domnieva sa, že tento nedostatok by mohol ovplyvniť pohľad zainteresovaných strán na využívanie zamestnancov zo strany agentúry; preto agentúru vyzýva, aby vo svojom pracovnom programe a vo výročnej správe o činnosti lepšie zohľadnila plánované vyčlenenie prostriedkov na ľudské zdroje, ako aj konečné použitie týchto prostriedkov; vyzýva agentúru, aby predovšetkým vo svojej výročnej správe o činnosti zahrnula popis vplyvu stanovenia cieľov agentúry na dostupné ľudské zdroje;
               
            
                  11.
               
               
                  vyjadruje znepokojenie nad neschopnosťou agentúry dodržať služobný poriadok a jeho vykonávacie predpisy pri zmene miesta pôvodu troch zamestnancov so spätnou splatnosťou; vyzýva preto agentúru, aby spätne získala všetky neodôvodnené platby;
               
            
                  12.
               
               
                  konštatuje tiež, že agentúra nedisponuje konsolidovanou príručkou o rôznych pravidlách, pokynoch a usmerneniach, ktorými sa riadi prijímanie zamestnancov; zdôrazňuje, že tento nedostatok by mohol viesť k rozdielom v spracovaní a riadení jednotlivých výberových konaní a mohol by viesť k porušeniu zásady rovnakého zaobchádzania s uchádzačmi; nalieha preto na agentúru, aby vypracovala konsolidovaný postup prijímania zamestnancov, ktorý sa bude používať ako príručka pre všetkých zamestnancov zúčastňujúcich sa na tomto postupe;
               
            
         Vnútorný audit
      
      
                  13.
               
               
                  konštatuje, že 6 z 10 odporúčaní útvaru pre vnútorný audit týkajúcich sa riadenia ľudských zdrojov ešte nebolo vykonaných; vyjadruje však sklamanie z toho, že nebol informovaný o obsahu troch z týchto odporúčaní a vyzýva agentúru, aby mu urýchlene poskytla tieto informácie v súlade s požiadavkami rámcového rozpočtového nariadenia;
               
            
                  14.
               
               
                  víta iniciatívu agentúry, ktorou na konci roku 2007 zriadila službu vnútorného auditu určenú na poskytovanie podpory a poradenstva jej výkonnému riaditeľovi a manažmentu v oblasti vnútornej kontroly, posudzovania rizika a vnútorného auditu;
               
            
                  15.
               
               
                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (7) o výkonnosti, finančnom hospodárení a kontrole agentúr.
               
            
         (1)  Ú. v. EÚ C 338, 14.12.2010, s. 103.
      
         (2)  Ú. v. ES L 248, 16.9.2002, s. 1.
      
         (3)  Ú. v. EÚ L 164, 30.4.2004, s. 1.
      
         (4)  Ú. v. ES L 357, 31.12.2002, s. 72.
      
         (5)  Ú. v. EÚ L 252, 25.9.2010, s. 178.
      
         (6)  Rozhodnutie 2004/97/ES, Euratom prijaté jednomyseľne predstaviteľmi členských štátov zasadajúcich na najvyššej štátnej a vládnej úrovni z 13. decembra 2003 o rozmiestnení sídel určitých úradov a agentúr Európskej únie (Ú. v. EÚ L 29, 3.2.2004, s. 15).
      
         (7)  Prijaté texty, P7_TA(2011)0163 (pozri stranu 269 tohto úradného vestníka).